Sniego riba
Klimatinės sniego ribos Sniego riba – linija, aukščiau kurios arba nuo kurios poliaus link sniego ir ledo danga išsilaiko visus metus. Jos aukštis priklauso nuo temperatūros ir atmosferos drėgmės. Sniego riba leidžiasi krentant temperatūrai ir didėjant kritulių kiekiui. Ji taip pat yra žemesnė arčiau jūros, dėl vėsesnių vasarų jūrinio klimato zonose. Prie pusiaujo jos aukštis – ~4,5 km. Kyla artėjant link atogrąžų. Tibeto plynaukštėje – iki 5,7 km, Anduose – iki 6,5 km. Artėjant link polių nusileidžia iki jūros lygio.